Die “Swart Vrydag” foefie – geen groot winskopies vir verbruikers | SAUK.co.za - Nuus.info
Jaarliks, teen die einde van November, kondig die media met groot baniere die koms van “Swart Vrydag” aan wat veronderstel is om groot winskopies aan te bied aan die goedgelowige koperspubliek.
Daar is egter ’n paar feite wat mense in ag moet neem, veral nou met die uiters swak ekonomiese toestand en die handelswêreld se gejaag na groter verkope en groter winste.
Die sogenaamde “Black Friday” het sy ontstaan toe winkeliers besluit het om so ’n dag te vestig as ’n winskopie geleentheid. Die werklike rede is egter dat dit hulle manier is om van “dooie voorraad” of voorraad wat hulle nie verkoop kry nie, ontslae te raak.
Alhoewel dit nie altyd die geval is nie, word daar dikwels sulke voorraad betyds deur die winkeliers geïdentifiseer, en word die prys daarvan verhoog met die redenasie dat die goedere in alle geval nie verkoop nie.
Op “Swart Vrydag” word die prys radikaal verminder, maar die winkelier maak steeds voldoende wins, en intussen raak hy ontslae van ’n klomp goed wat niemand eintlik wil koop nie, maar nou koop omdat dit kamma “goedkoop” is.
Die Vryburger het met ’n goedgesinde sakeman gepraat wat aanbeveel het dat die kliënte liefs nie op Swart Vrydag” enige inkopies mot doen by sulke winkels nie aangesien die artikels wat deur die jaar goed verkoop, dan duurder gemerk is om die mense aan te spoor om die oorskot produkte te koop.
Hy sê kliënte moet eerder ’n dag na “swart Vrydag” die winkels besoek want dan het die winkeliers die dooie voorraad wat nog op die rakke is, se prys verder verlaag.
Hy vermaan egter: Moet niks koop wat onnodig in die huis gaan rondlê nie – daar is ’n wyse spreekwoord wat sê jy moet nie koop wat jy nodig het nie, koop waarsonder jy nie kan klaarkom nie.
« KYK | Militante politieke party BLF verklaar Oorlog teen blanke Suid-Afrikaners!
Kersfees bonus vir motoriste sal sorg vir paar ekstra sente in beursie – AA voorspel groot afslag vir motoriste »